open-index/open-wikipedia-markdown huggingface dataset:
பசுக்கார்

**ஃபசுகார்** (*Buzzcar*) என்பது பிரான்சில் இயங்கும் ஒரு சகா-சகா தானுந்து வாடகைத் தளம் ஆகும். இது தானுந்தை வாடகைக்கு எடுக்க விரும்புவோரை தானுந்தை வாடகைக்கு விட விரும்புவர்களோடு இணையம் ஊடாக நிகழ் நேரத்தில் தொடர்புபடுத்துகிறது. இந்த நிறுவனம் காப்புறுதி, சாலை ஓர உதவி போன்ற சேவைகளையும் வழங்குகிறது. வாடகைப் பணம் விடுபவரும் எடுப்பவரும் தீர்மானிப்பது. இதில் 30% தனது சேவைகளுக்கு கட்டணமாக அறவிடுகிறது.

## வெளி இணைப்புகள்
* buzzcar.com 
* The Founder of Zipcar Retools in France - 

பகுப்பு:தானுந்துப் பகிர்வு
மாற்றிடம் புகல்

**மாற்றிடம் புகல்** அல்லது மருத்துவ வழக்கில் **மெடாஸ்டாசிஸ்** (*Metastasis*) **மாற்றிடம் புகல் நோய்**, என்பது ஒரு உள்ளுறுப்பிலிருந்து அல்லது அதன் பாகத்திலிருந்து அதற்கு அடுத்து இல்லாத மற்றொரு உள்ளுறுப்பிற்கோ அதன் பகுதிக்கோ புற்றுநோய் பரவுவதாகும். இவ்வாறு இரண்டாமிடத்தில் உருவாகும் புற்றுநோய் *மெடாஸ்டாசிசஸ்* என்று (சிலநேரங்களில் சுருக்கமாக **மெட்சு**) மருத்துவ உலகில் குறிப்பிடப்படுகிறது. முன்னதாக  புற்றுநோய் கட்டிகளும் நோய்த்தொற்றுக்களுமே இவ்வாறு **மாற்றிடம் புகுவன**வாகக் கருதப்பட்டன; தற்போதைய புதிய ஆய்வுகளின்படி, இது மறுபரிசீலனைக்கு உட்படுத்தப் பட்டுள்ளது.  இச்சொல் மூலமான *மெடாஸ்டாசிஸ்* என்ற கிரேக்கச் சொல்  "இடம் பெயரல்",  μετά, *மெடா*, "அடுத்த",  στάσις, *இசுடாசிசு*, "இடம்" எனப் பொருள்படும். இதன் பன்மை மெடாஸ்டாசிசஸ் ஆகும். 

ஒரு இழையத்தின் ஒற்றை உயிரணு படிப்படியாக மரபியல் சேதமடைந்து கட்டுப்படுத்தவியலா  இனப்பெருக்கத் தன்மை உடைய உயிரணுக்கள் உருவாவதால்  புற்றுநோய் ஏற்படுகிறது. இந்த கட்டுப்படுத்தவியலா இனப்பெருக்கம், இழையுருப்பிரிவு, முதன்மை புற்றுக்கட்டியை உருவாக்குகிறது. இந்தப் புற்றுக்கட்டியி உள்ள உயிரணுக்கள் அடுத்தடுத்து மாற்றுப்பெருக்கம் (metaplasia), பிறழ்ந்த வளர்ச்சி (dysplasia), விஞ்சு பெருக்கம் (anaplasia) அடைந்து  புற்று மெய்வகையாக மாறுகிறது. இந்த புற்று மெய்வகைகள்  குருதி அல்லது நிணநீர் ஓட்டங்கள் மூலமாக பிற இடங்களுக்கு இடம் பெயர்ந்து அங்கு கட்டி உருவாக்குகிறது. இவை நிணநீர் கலங்கள் அல்லது குருதிக்குழல்களின் சுவற்றை உடைத்து சுற்றோட்டத் தொகுதி மூலம் (சுற்றோடும் புற்றணுக்கள்)  உடலின் பிற இடங்களுக்கும் திசுக்களுக்கும் பரவுகிறது. இவை முறையே *நீணநீர்சார் பரவல்* அல்லது  *குருதிசார் பரவல்* எனப்படுகின்றன. 

மற்றொரு இடத்திற்கு வந்தபிறகு புற்றணுக்கள் கலங்களை அல்லது சுவர்களை உடைத்து உட்சென்று பெருகத் தொடங்குகின்றன; இவ்வாறாக மருத்துவ முறைமையில் கண்டறியக்கூடிய மற்றொரு புற்றுக்கட்டி உருவாகிறது. இந்தப் புற்றுக்கட்டி மாற்றிடம் புகுந்த (அல்லது *இரண்டாம் நிலை*) புற்றுக்கட்டியாக அறியப்படுகிறது. இவ்வாறு இடம் பெயரலே புற்றுள்ள கட்டிகளை (எதிர் தீதிலாக் கட்டிகள்) அடையாளப்படுத்தும் மூன்று பண்புகளில் ஒன்றாகும். பெரும்பாலான திசுக்குவிப்புகள் மாற்றிடம் புகுவனவாம்; அவற்றின் பரவுத்தன்மையின் பண்பு வேறுபடலாம்.

புற்றுக்கட்டிகள் மாற்றிடம் புகுந்து ஏற்படும் புற்றுக்கட்டிகள்  *இரண்டாம் நிலை* அல்லது *மாற்றிடம் புகுந்த* கட்டி எனப்படுகின்றன; இவற்றின் உயிரணுக்கள் முதலில் தோன்றிய கட்டியினுடையதாக இருக்கும்.  அதாவது, எடுத்துக்காட்டாக,  மார்பகப் புற்றுநோய் மாற்றிடம் புகுந்து நுரையீரலில் புற்றுக்கட்டி உருவாக்குமானால், இரண்டாம்நிலை புற்றுக்கட்டி வழமையிலா நுரையீரல் உயிரணுக்களால் அல்லாது வழமையிலா  மார்பக உயிரணுக்களால் உருவாகியிருக்கும். இது *மாற்றிடம் புகுந்த மார்பகப் புற்றுநோய்* எனப்படும்; *நுரையீரல் புற்றுநோய்* என்றல்ல.  

## மேற்சான்றுகள்

பகுப்பு:புற்றுநோயியல்
விருப்பாச்சி (பாளையம்)

**விருப்பாச்சி** (Viruppachi) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஒட்டன்சத்திரம் வட்டம், ஒட்டன்சத்திரம் ஊராட்சி ஒன்றியத்தில் இருக்கும் ஒரு கிராமம்(ஊர்). ஒட்டன்சத்திரம் வருவாய் வட்டத்தின் 17 வருவாய் (கிராம எண்:17)கிராமம் ஆகும். இங்கு தோட்டப் பயிர்களான முள்ளங்கி, பீட்ரூட்,பீன்ஸ்,மக்காசோளம் முட்டைக்கோஸ்,வெங்காயம்,  விளைகின்றன.

## அமைவிடம்
ஒட்டன்சத்திரத்திலிருந்து பழனி செல்லும் (எண்.209ல்) தேசிய நெடுஞ்சாலையில் ஒட்டன்சத்திரத்திலிருந்து சுமார் 9.5 கி.மீ.தூரத்தில் அமைந்து உள்ளது.கடல் மட்டத்திலிருந்து 531 மீட்டர் உயரத்தில் உள்ளது. இந்த கிராமத்திலிருந்து சுமார் 1.6 கி.மீ தூரத்தில் பரப்பலாறு அணை யிலிருந்து விழும் தலைக்குத்து அருவி  அமைந்துள்ளது.

## விருப்பாச்சி கோபால் நாயக்கர்
ஆங்கிலேயர்களை எதிர்த்து வீரப்போர் புரிந்த விருப்பாச்சி கோபால் நாயக்கர் பிறந்த ஊர்.அவர் ஆட்சிசெய்த விருப்பாச்சி பாளையமே தற்போது விருப்பாட்சி என உள்ளது.விடுதலை வீரர் விருப்பாச்சி கோபால் நாயக்கருக்கு மணி மண்டபத்தை தமிழக அரசு அமைத்து உள்ளது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, விருப்பாட்சியில் 1579 குடியிருப்புகள் உள்ளது.இதில் 5897 பேர் வசிக்கின்றார்கள். பாலின விகிதம் 1039. எழுத்தறிவு பெற்றவர்கள் 3482 பேர். இதில் 2032 பேர் ஆண்கள்; 1450 பேர் பெண்கள். எழுத்தறிவு பெற்றுள்ளோர் சதவீதம் 65.96. ஆறு வயதுக்குட்பட்டோர் (618 பேர்)10.48 சதவீதம் ஆவர்.

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
அட்டபுயக்கரம் ஆதிகேசவப் பெருமாள் கோயில்

**அட்டபுயக்கரம்**அல்லது **அஷ்டபுஜகரம் ** அல்லது **திருவட்டபுயங்கம்**  என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் காஞ்சிபுரத்தில் காஞ்சி வரதராஜ பெருமாள் கோயிலில் இருந்து
சுமார் ஒரு மைல் தூரத்தில் உள்ளது.  ரங்கசாமி குளத்திற்கு தெற்கே அமைந்துள்ளது. ஹாட்சன் பேட்டை என்னுமிடத்திற்கு அருகில் அமைந்துள்ளது.

## அமைவிடம்
கடல் மட்டத்திலிருந்து சுமார் 103 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°49'21.7"N, 79°42'38.9"E (அதாவது, 12.822681°N, 79.710813°E) ஆகும்.

## மரபு வரலாறு
ஒரு சமயம் பிரம்மன் செய்யும் யாகத்தை நிலைநிறுத்த திருமால் உதவி புரிந்தபோது யாகத்தைத் தடுக்க எண்ணிய கலைமகள் காளியைப் படைத்து அவளுடன் கொடிய அரக்கர்களை அனுப்பி அதைக் கலைக்க முற்பட்டாள். திருமால் எட்டு கரங்களுடன் தோன்றி காளியை அடக்கி அரக்கர்களை அழித்தார். எனவே  இறைவன் அட்டபுயக்கரத்தோன் ஆனார். இவ்விடத்தில் ஆதிகேசவப் பெருமாள் என்னும் பெயரில் பெருமாள் எழுந்தருளியிருந்ததாகவும் அவரே அட்ட புயக்கரமாக வந்தாரென்றும் ஒரு வரலாறும் உண்டு. மேலும் இத்தலத்திலே தான் கஜேந்திரனுக்கு முக்தி அளிக்க எட்டுகைகளுடன் தோன்றியதாக வரலாறு கூறுகிறது. வைரமேகன் என்னும் தொண்டை நாட்டு மன்னன் இப்பெருமாளுக்கு தொண்டு புரியும் பொருட்டு தற்போதுள்ள வடிவமைப்பில் இக்கோவிலைக்கட்டினான் என்றும் அறியமுடிகிறது.

## மூலவர்
மேற்கு நோக்கி நின்ற கோலத்தில் வலப்புறம் நான்கு கைகளுடனும் இடப்புறம் நான்கு கைகளுடனும் காட்சி தருகிறார். ஆதிகேசவப் பெருமாள், கஜேந்திரவரதன் என்பன இறைவனின் பெயர்கள் திருமங்கையாழ்வாரின் பாடல் பெற்ற பிறகு அட்டபுயக்கரத்தான் ஆனார்.

## இறைவி
அலர்மேல் மங்கை, பத்மாசனி 

## தீர்த்தம்

கஜேந்திர புஷ்கரணி 

## விமானம்

இக்கோயிலின் விமானம் உத்திரகோட்டி விமானம், சக்ராக்ருதி விமானமென்றும், வியோமாகர விமானமென்றும் அழைக்கப்படுகிறது.

## சிறப்புகள்
108 வைணவத் திருத்தலங்களில் இங்கு மட்டுமே திருமால் எட்டுக்கரங்களுடன் காட்சியளிக்கிறார். வலப்புறமுள்ள கரங்களில் சக்கரம், வாள், மலர், அம்பு ஆகியவற்றையும் இடப்புறாம் சங்கு, வில், கேடயம், தண்டாயுதம் ஆகியவற்றையும் தாங்கியுள்ளார். இத்தலத்தின் தலவரலாறு படி	சித்திரை மாதம் ரோகிணி நட்சத்திரத்தன்று பெருமாள் காளியை இவ்விடத்தே அடக்கினார். இதற்குச் சான்றாக இச்சன்னதியின் அருகே கருங்காளியம்மன் கோவிலொன்றுள்ளது. தொண்டை மண்டலத்து வைணவத் திருத்தலங்களில் இங்கு மட்டுமே பரமபத வாயில் உள்ளது. திருமங்கையாழ்வாராலும், பேயாழ்வாராலும் பாடல் பெற்றது இத்தலம். மணவாள மாமுனிகளும், சுவாமி தேசிகனும் இத்தலத்தைப் பாடியுள்ளனர்.

## மேற்கோள்கள்

பகுப்பு:108 திவ்ய தேசங்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
அத்திக்கோம்பை

**அத்திக்கோம்பை** (Athikombai) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஒட்டன்சத்திரம் வட்டம், ஒட்டன்சத்திரம் ஊராட்சி ஒன்றியத்தில் இருக்கும் ஒரு கிராமம்(ஊர்). ஒட்டன்சத்திரம் வருவாய் வட்டத்தின் 13 வருவாய் (கிராம எண்:13) கிராமம் ஆகும். இங்கு தோட்டப் பயிர்களான முள்ளங்கி, பீட்ரூட், பீன்ஸ் விளைகின்றன. 

## அமைவிடம்
ஒட்டன்சத்திரத்திலிருந்து வேடசந்தூர் செல்லும் பாதையில் ஒட்டன்சத்திரத்திலிருந்து சுமார் 1.5 கி.மீ.தூரத்தில் அமைந்து உள்ளது. கடல் மட்டத்திலிருந்து 435 மீட்டர் உயரத்தில் உள்ளது. இந்த கிராமத்திலிருந்து சுமார் 16 கி.மீ தூரத்தில் பரப்பலாறு அணை அமைந்துள்ளது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, அத்திக்கோம்பையில் 3015 பேர் வசிக்கின்றார்கள். பாலின விகிதம் 1005 எழுத்தறிவு பெற்றவர்கள் 1742 பேர். இதில் 996 பேர் ஆண்கள்; 746 பேர் பெண்கள். எழுத்தறிவு பெற்றுள்ளோர் சதவீதம் 65.37. ஆறு வயதுக்குட்பட்டோர் (350 பேர்)11.61 சதவீதம் ஆவர்.

## அடிக்குறிப்பு

## வெளி இணைப்புகள்

பகுப்பு:திண்டுக்கல் மாவட்டத்தில் உள்ள கிராமங்கள்
கவனகம்

**கவனகம்** என்பது ஒருவர் ஒரே வேளையில் ஒன்றிற்கு மேற்பட்ட  செயல்களில்  தனது கவனத்தைக் குவிக்கும் ***நினைவாற்றல் கலை*** ஆகும்.  இதனை வடமொழியில் *அவதானம்* என்பர்.  இக்கலையை நிகழ்த்தும் கலைஞர் கவனகர் எனப்படுகிறார். இவரை வடமொழியில் *அவதானி* என்பர்.

## வகை
ஒரே நேரத்தில் மேற்கொள்ளப்படும் செயல்களின் எண்ணிக்கைக்கு ஏற்ப கவனகம் வகைப்படும். அவை வருமாறு:

## மேற்கோள்கள்

பகுப்பு:கலைகள்
பகுப்பு:திறன்கள்
கொண்றங்கி கீரனூர்

**கொண்றங்கி கீரனூர்** (K Keeranur) இது இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஒட்டன்சத்திரம் வட்டம், ஒட்டன்சத்திரம் ஊராட்சி ஒன்றியத்தில் இருக்கும் ஒரு (கிராமம்)ஊர். ஒட்டன்சத்திரம் வருவாய் வட்டத்தின் 6 வது வருவாய் கிராமம் (கிராம எண்:6)ஆகும்.   

## அமைவிடம்
ஒட்டன்சத்திரத்திலிருந்து மூலனூர் செல்லும் வழியில் ஒட்டன்சத்திரத்திலிருந்து சுமார் 19.5 கி.மீ.தூரத்தில் அமைந்து உள்ளது. கடல் மட்டத்திலிருந்து 461 மீட்டர் உயரத்தில் உள்ளது. வடக்கு எல்லையாக ஈரோடு மாவட்டமும், ஐ.வாடிப்பட்டி கிராமம் கிழக்கு எல்லையாகவும், தெற்கு எல்லையாக மண்டைவாடி கிராமமும், மேற்கு எல்லையாக கள்ளிமந்தையம் கிராமமும் உள்ளது. 

## சிறப்பு
இந்த கிராமத்திலிருந்து சுமார் 1 கி.மீ தூரத்தில் உயரமான மலையில் **அருள்மிகு மல்லீஸ்வரர்** சுயம்பு இலிங்க (குகையில்) சிவதலம் உள்ளது. அருள்மிகு மல்லீஸ்வரர் சுயம்பு இலிங்க சிவதலத்திற்கு மேலே மேகங்கள் (கொண்டல்) இறங்கி தவழ்ந்து செல்வதால் கொண்டல் இறங்கியை காரணப் பெயராகக் கொண்டுள்ளது. கொண்டல்+இறங்கி = கொண்டலிறங்கி என்பது நாளடைவில் **கொண்றங்கி**ஆகியது. இதனால் கிராமத்தின் பெயரான கீரனூர் என்பது **கொண்றங்கி கீரனூர்** என்று அழைக்கப்படுகிறது. இந்த மலையின் உச்சியில் (கடல் மட்டத்திலிருந்து சுமார் 748 மீட்டர் உயரம்) தேசிய முக்கோண நில அளவை குறியீடு (Lamb-ton's Great Trigonometrical Survey  station) உள்ளது.  இங்கு தோட்டப் பயிர்களான முள்ளங்கி, மிளகாய், பீன்ஸ், பீட்ரூட், மக்காசோளம், முட்டைக்கோஸ், வெங்காயம் விளைகின்றன.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, விருப்பாட்சியில் 872 குடியிருப்புகள் உள்ளது.இதில் 2885 பேர் வசிக்கின்றார்கள். இதில் ஆண்கள்-1475, பெண்கள்-1410, பாலின விகிதம் 956. எழுத்தறிவு பெற்றவர்கள் 1716 பேர். இதில் 1066பேர் ஆண்கள்; 650 பேர் பெண்கள். எழுத்தறிவு பெற்றுள்ளோர் சதவீதம் 64.9 ஆகும், ஆறு வயதுக்குட்பட்டோர் (241 பேர்) 10.48 சதவீதம் ஆவர்.

## சான்றாவணம்

## வெளி இணைப்புகள்
* விக்கிமேப்பியாவில் கொண்றங்கி (கொண்டல் இறங்கி) கீரனூர் அமைவிடம்
*  http://youtube.com/watch?v=f1yXRdLB88w

பகுப்பு:திண்டுக்கல் மாவட்டத்தில் உள்ள கிராமங்கள்
ஏ. கே. எஸ். விஜயன்

**ஆ. கு. சு. விஜயன்** (ஆங்கிலம்: A.K.S. Vijayan) (பிறப்பு 15 டிசம்பர், 1961) இந்தியாவின் நாகப்பட்டிணம் தொகுதியில் இருந்து திராவிட முன்னேற்றக் கழகத்தின் சார்பாக 1999, 2004, 2009 ஆகிய ஆண்டுகளில் தொடர்ந்து மூன்று முறை வெற்றி பெற்று மக்களவையில் உறுப்பினராகப் பணியாற்றியுள்ளார். நாகப்பட்டிணம் மாவட்ட தி.மு.க செயலாளராக பணியாற்றியுள்ளார்.

தற்போது திமுகவின் விவசாய அணி செயலாளராக உள்ள இவர், 14.06.2021 அன்று, தமிழ்நாடு அரசின் சிறப்புப் பிரதிநியாக நியமிக்கப்பட்டிருக்கிறார். இப்பதவியில் ஓராண்டு காலத்திற்கு நீடிப்பார். இவரின் தந்தை இந்தியப் பொதுவுடைமைக் கட்சியினைச் சார்ந்த ஆ. கு. சுப்பையா ஆவார். இவர் நான்கு முறை சட்டமன்ற உறுப்பினராக இருந்துள்ளார்.

## ஆதாரம்


பகுப்பு:வாழும் மக்கள்
பகுப்பு:1961 பிறப்புகள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:திருவாரூர் மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
நீல்சு போரின் கோட்பாடு

**நீல்சு போரின் கோட்பாடு** (*Neils Bohr's principle*) அடிப்படையான கோட்பாடாகும். அணுக்கருவைச் சுற்றி பல வரையறுக்கப்பட்ட சுற்றுப் பாதைகளில் எலக்ட்ரான்கள் தொடர்ந்து சுற்றி வருகின்றன. போரின் கோட்பாட்டின்படி,  
# இந்த வரையறுக்கப்பட்டச் சுற்றுப் பாதையில்  உள்ளவரையில் அவைகள் ஆற்றலை பெறவோ அல்லது இழக்கவோ செய்வதில்லை.
# ஒரு அணு, மின்காந்த அலைகளை ஏற்கவோ அல்லது வெளியிடவோ செய்யும் போது, எலக்ட்ரான்கள் ஒரு சுற்றுப் பாதையிலிருந்து மற்றொரு சுற்றுப் பாதைக்குச் செல்கின்றன. அப்போது ஏற்கப்படும் அல்லது வெளிப்படும் ஆற்றலின் அளவு, அந்த இரு சுற்றுப் பாதைகளின் ஆற்றல் மாறுபாட்டிற்குச் சமமாக இருக்கும்.

:\Delta{E} = E_2-E_1=h\nu  ஆகும்

பகுப்பு:அணுக்கருவியல்
சர்க்கரைக்கட்டி மலை, பிரேசில்

**சுகர்லோப் மலை** (*Sugarloaf Mountain*, போர்த்துகல்: *Pão de Açúcar*, தமிழில் *சர்க்கரைக்கட்டி மலை* என்று அர்த்தம்) என்பது பிரேசிலில் ரியோ டி ஜனேரோவில் அமைந்துள்ள சிகரமாகும். இது அத்திலாந்திக்குப் பெருங்கடலில் உள்ள தீபகற்பத்தின் குவான்பராக் குடாவின் வாய்ப்பகுதியில் அமைந்துள்ளது. துறைமுகத்திலிருந்து 396 மீட்டர் (1,299 அடி) உயரத்திலுள்ளது. இதன் அமைப்பு சர்க்கரைக்கட்டி அமைப்பில் இருப்பதால் இதன் பெயர் *சர்க்கரைக்கட்டி மலை* எனும் அர்த்தத்தில் அமைந்துள்ளது.

ஒரு கண்ணாடிச்சுவர் கேபிள்கார், 20 நிமிடங்களுக்கு ஒரு முறை மலைச்சிகரங்களை சுற்றி இயங்கும். கிரானைட் மற்றும் குவார்ட்ஸ் போன்ற கனிமங்களால் உருவானது இந்த மலை.

இது உலகின் மிகப்பெரிய மற்றும் மிகவும் பிரபலமான மலையேறும் இடங்களில் ஒன்றாகும். இது பிரேசில் நாட்டில் மிக பிரசித்திப்பெற்ற சுற்றுலாத் தலங்களில் ஒன்றாகும். உலகின் பல நாடுகளிலிருந்தும் சுற்றுலா பயணிகள் வந்து செல்கிறார்கள், இதுவரை 37 மில்லியன் மக்கள் இந்த இடத்திற்கு வந்து சென்றுள்ளார்கள்.

## உசாத்துணை

## வெளி இணைப்புகள்

* அதிகாரபூர்வ இணையத்தளம்

பகுப்பு:பிரேசில் மலைகள்
நொசிகுறங்கு

**லிதிதோருகம்** அல்லது **லலிதோருகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.   பரதநாட்டியத்தில் இடம்பெறுகின்ற நூற்றியெட்டு கரணங்களில் இது மூன்றாவது கரணமாகும்.

கிளி மூக்கினைப்போல் கையை மடக்கி அவற்றை உட்புறமாக இருபக்கமும் வளைத்து, தொடைகளையும் வளைத்து நிற்கும் நிலை லலிதோருகமாகும்.

## இவற்றையும் காண்க

* நடராசர்
* நடராச தத்துவம்
* சிவதாண்டவங்கள்

* பரதநாட்டியம்
* கரணங்கள்
* பரதமுனிவர்

## ஆதாரங்கள்


## வெளி இணைப்புகள்
* நாட்டியக் கலைவிளக்கம் - யோகி ஸ்ரீ சுத்தானந்த பாரதியார் 
* ஸ்ரீ நடராஜர் தத்துவம் - அம்மன் தரிசனம் 
* பரஞ்சோதி யாத்திரை -  தெய்வமாக் கலை கல்கியின் சிவகாமியின் சபதம்

பகுப்பு:நூற்றியெட்டு சிவதாண்டவங்கள்
மேம்படுத்தப்பட்ட புஜித்தா ஒப்பளவு

**மேம்படுத்தப்பட்ட புஜித்தா ஒப்பளவு ** (*Enhanced Fujita scale*) அல்லது **ஈஎப் ஒப்பளவு** (*EF scale*)   ஐக்கிய அமெரிக்காவிலும்  கனடாவிலும் சுழல் காற்றுக்களின் வலிமையை அவை ஏற்படுத்தும் சேதங்களைக் கொண்டு மதிப்பிடுவதாகும்.

தெத்துசுயா தியோடர் புஜித்தா 1971இல் அறிமுகப்படுத்திய புஜித்தா ஒப்பளவிற்கு மாற்றாக அமெரிக்காவில்  பெப்ரவரி 1, 2007இலும்   கனடாவில்  ஏப்ரல் 18, 2013இலிருந்தும் இது செயற்பாட்டுக்கு வந்தது. புஜித்தா ஒப்பளவைப் போன்றே அடிப்படை வடிவமைப்பைக் கொண்டுள்ளது: சூன்யத்திலிருந்து சேதம் கூடக்கூட அடுத்த எண்ணாக ஐந்து வரையிலும் ஆறு வகைப்பாடுகள்    வரையறுக்கப்பட்டுள்ளன. முன்னதாக  அகநிலையாகவும் தெளிவற்றும் இருந்தவற்றை மேம்பட்ட சீர்தரத்துடனும் தெளிவாகவும் இதில் வரையறுக்கப்பட்டுள்ளது.

## கூறளவுகள்
கீழ்வரும் ஆறு வகைகளில், சேதங்கள் உயரும் வரிசையில், ஈஎப் ஒப்பளவு பட்டியலிடப்பட்டுள்ளது.  காற்றின் வேகமும் சேதங்களின் ஒளிப்பட காட்டுகளும் இற்றைப்படுத்தப்பட்டபோதும் சேத விவரங்கள் புஜித்தா ஒப்பளவை ஒட்டியே கொடுக்கப்பட்டுள்ளன. உண்மையான ஈஎப் ஒப்பளவு மதிபீட்டில் சேதக் குறியீடுகள் (எந்த வகையான கட்டமைப்பு சேதப்படுத்தப்பட்டுள்ளது) முக்கிய பங்காற்றுகின்றன. 

### சேதக் குறியீடுகளும் சேதங்களின் மதிப்புநிலையும்
ஈஎப் ஒப்பளவில் தற்போது  28 சேதக் குறியீடுகளும் (டிஐ), அல்லது கட்டமைப்பு மற்றும் வனாந்தர வகைகளும், அவை ஒவ்வொன்றுக்கும் வெவ்வேறு சேத மதிப்புநிலைகளையும்  (டிஓடி) வரையறுக்கப்பட்டுள்ளன.

## மேற்சான்றுகள்

## வெளி இணைப்புகள்

* NOAA National Weather Service Improves Tornado Rating System (NOAA News)
* The Enhanced Fujita Scale (EF Scale) (Storm Prediction Center)
* Fujita Scale Enhancement Project (Wind Science and Engineering Research Center at Texas Tech University)
* Symposium on the F-Scale and Severe-Weather Damage Assessment (American Meteorological Society)
* EF-Scale Training  (NWS Warning Decision Training Branch )
* The Enhanced Fujita Tornado Scale (National Climatic Data Center)
* A Guide to F-Scale Damage Assessment (National Weather Service)
* A Guide for Conducting Convective Windstorm Surveys (NWS SR146)
* The Tornado: An Engineering-Oriented Perspective (NWS SR147)
* The Fujita Scale of Tornado Intensity  (The Tornado Project)
* Mitigation Assessment Team Report: Midwest Tornadoes of May 3, 1999

பகுப்பு:அளவை
பகுப்பு:இயற்கை அழிவுகள்
பகுப்பு:வானிலை
கதிரியலில் வெப்பம்

**கதிரியலில் வெப்பம்** (*Heat in radiology*) என்ற கருத்துரு, எக்சு-கதிர்க் குழாயில் வேக வளர்ச்சி பெற்ற எலக்ட்ரான்கள் நேர்முனையிலுள்ள இலக்கைத் தாக்கும் போது, எலக்ட்ரான்களின் ஆற்றலில் 99% வெப்பமாகவும் மீதமுள்ள 1% எக்சு கதிர்களாகவும் வெளிப்படுவதையும், இலக்கில் தோன்றும் வெப்பம் உடனுக்குடன் அகற்றப்படாவிடில் இலக்கு அதிக வெப்பத்தால் உருகிவிடக் கூடும் என்பதையும், எனவே வெப்பம் அகற்றப்பட வேண்டுவது கட்டாயமாகும் என்பதையும் குறிப்பிடுகிறது.

முதலில் இலக்கில் தோன்றும் வெப்பத்தின் ஒருபகுதி நேர்முனைத் தண்டினால் குழாயினுக்கு வெளியே கடத்தப்படுகிறது. மறுபகுதி கதிர் வீச்சு (Radiation) மூலம் குழாய் சுவற்றினை அடைகிறது. அங்கு வெப்பக் கடத்தல்முறையில் கூண்டிலுள்ள எண்ணெயை அடைகிறது. வெப்பச் சலனம் காரணமாக எண்ணெய் முழுவதும் வெப்பம் சீராகப் பரவி பின்பு கடத்தல் மூலம் கூண்டிற்கு வெளியே பரவுகிறது. குளிர்ந்த காற்றை வேகமாக செலுத்துவது, நீரை பயன்படுத்துவது என்று பிற முறைகளுள்ளன. இவ்வாறு அதிக வெப்பத்தால் கருவி பழுதாகாமல் காக்கப்படுகிறது.

## வெளி இணைப்புகள்
*http://www.sprawls.org/ppmi2/XRAYHEAT/

பகுப்பு:கதிரியக்கம்
கதிர்மூலம்-புறப்பரப்பு தொலைவு

**கதிர்மூலம்-புறப்பரப்பு தொலைவு** (Source surface distance- SSD ) அல்லது **கதிர்மூலம்-தோல் தொலைவு** (Source -skin distance) ; தொலைக் கதிர் மருத்துவத்தில் கதிர் மூலம் பொதுவாக 80 முதல் 100 செ.மீ. தொலைவில் இருக்கும். இத் தொலைவு கோபால்ட் கருவியானால் அதன் கீழ்பகுதியிலிருந்து நோயாளியின் தோல் பகுதிவரை தேர்ந்த தொலைவு இருக்குமாறு ஒளித்தொலைவு காட்டி (Optical distance indicator ) மூலம் அல்லது அதற்குண்டான அளவுகோல் துணையுடன் அளந்து பெறலாம். நேர்கோட்டு வேக வளர்த்தியானால் (Clinac) இலக்கிலிருந்து இத்தொலைவு அளவிடப்படுகிறது. இவ்வளவு மிகத் துல்லியமாக அளவிடப்பட வேண்டியது மிக மிக முக்கியமாகும். இவ்வளவில் ஏற்படும் பிழை புற்றுத் திசுவில் ஏற்பளவினை பாதிக்கும்.

பகுப்பு:கதிர் மருத்துவம்
ஆனைக்கோட்டை தொல்லியல் களம்

**ஆனைக்கோட்டை தொல்லியல் களம்** இலங்கையின் வடக்கே யாழ்ப்பாண நகருக்கு வடமேற்கே ஆறு மைல் தொலைவில் நாவாந்துறை கடற்பகுதிக்கு அண்மையில் அமைந்துள்ளது. இங்கு இரண்டு சதுர மைல் பரப்பில் ஆறு குடியிருப்பு மையங்களும், இரண்டு ஏக்கர் பரப்பில் பெருங்கற்கால ஈமச்சின்னங்களும் அடையாளங் காணப்பட்டுள்ளன.

1980களின் ஆரம்பத்தில் நடத்தப்பட்ட மேற்பரப்பு ஆய்வுகளின் போது கண்டுபிடிக்கப்பட்ட தொல்லியல் களங்களில் ஆனைக்கோட்டை தொல்லியல் களமும் ஒன்று. இங்கே காணப்பட்ட பெருங்கற்காலத் திட்டுக்கள் பல அயலில் உள்ள தாழ்வான பகுதிகளை நிரப்பி வீடமைக்கும் திட்டத்துக்காக மண் அள்ளப்பட்டதனால் குழப்பப்பட்டு இருந்தது.

பின்னர் யாழ்ப்பாணப் பல்கலைக்கழகத்தினால் வழங்கப்பட்ட ஆய்வுக்கொடை மூலம், அப்பல்கலைக்கழகத்தின் வராலாற்றுத் துறையினர் ஆனைக்கோட்டையில் அகழ்வாய்வுகளை மேற்கொண்டனர். பேராசிரியர். கா. இந்திரபாலா, பேராசிரியர் சி. க. சிற்றம்பலம், முனைவர். பொ. இரகுபதி ஆகியோர் பல்கலைக்கழக மாணவர்களின் உதவியுடன் இந்த ஆய்வுகளை நடத்தினர். இங்கே ஒரு அடக்கக் குழியும் பல தொல்பொருட்களும் கண்டுபிடிக்கப்பட்டன. அடக்கக் குழிக்குள் காணப்பட்ட எலும்புக்கூட்டின் மண்டையோட்டுக்கு அருகில் காணப்பட்ட மட்பாண்டம் ஒன்றில் காணப்பட்ட பொருட்களுள் "ஆனைக்கோட்டை முத்திரையும்" ஒன்று.

## இவற்றையும் பார்க்க
*ஆனைக்கோட்டை முத்திரை

## மேற்கோள்கள்

பகுப்பு:யாழ்ப்பாணத் தொல்லியல்
பகுப்பு:தமிழர் தொடர்பான தொல்லியற்களங்கள்
பகுப்பு:இலங்கையின் தொல்லியற்களங்கள்
கதிர்மூலம் அச்சுத் தொலைவு

**கதிர்மூலம்- அச்சுத் தொலைவு** (*Source- axis distance-SAD*) என்பது தொலைக்கதிர் மருத்துவத்தின் போது கதிர்மூலத்திற்கும் கருவியின் சுழல் அச்சிற்கும் உள்ள தூரமாகும். கதிர்புலத்தின் மைய அச்சுக் கருவியின் சுழல் அச்சு, நோயாளி இருக்கும் மேசையின் சுழல் அச்சு ஆகிய மூன்றும் ஒரே புள்ளியில் கூடுகின்றன. இப்புள்ளி *ஒரேமையப்புள்ளி* (Isocenter ) எனப்படுகிறது. கதிர் மூலத்திற்கும் ஒரே மையப் புள்ளிக்கும் இடைப்பட்ட தூரம் கதிர்மூலம் அச்சுத் தொலைவு எனப்படுகிறது. ஒரே மையப் புள்ளியில் புற்று இருக்குமாறு செய்து சுழல் மருத்துவம், வில் மருத்துவம் போன்ற முறைகளை எளிதில் மேற்கொள்ளலாம்.

பகுப்பு:கதிர் மருத்துவம்
திருவண்வண்டூர்

**திருவண்வண்டூர்** (Thiruvanvandoor Mahavishnu Temple) என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடல் பெற்ற இத்தலம் கேரள மாநிலம்   ஆலப்புழை மாவட்டத்தில் உள்ளது. திருவமுண்டூர் என்றும் திருவண்வண்டூர் என்றும் அழைக்கப்படுகிறது.

## இறைவன், இறைவி
இத்தலத்தின் இறைவன் மேற்கு நோக்கி நின்ற திருக்கோலத்தில் பாம்பனையப்பன், கமலநாதன் என்ற பெயர்களால் அழைக்கப்படுகிறார்.
இறைவி கமலவல்லி நாச்சியார். தீர்த்தம் பம்பை தீர்த்தம். விமானம் வேதாலய விமானம் எனும் அமைப்பைச் சேர்ந்தது. 

## சிறப்புகள்
மகாபாரதத்தின் படி பஞ்ச பாண்டவர்கள் கேரள தேசத்திற்கு வந்தபோது மிகவும் சிதலமடைந்திருந்த இத்தலத்தை நகுலன் புதுப்பித்து சீர்படுத்தியதால் நகுலனால் உண்டாக்கப்பட்ட தலம் என்றே இப்பகுதியில் வழங்கப்படுகிறது. இத்தலம் வட்டவடிவான கருவறை அமைப்புடன் காணப்படுகிறது. நம்மாழ்வார் 10 பாசுரங்களில் இத்தலத்தினைப் பாடியுள்ளார்.

## மேற்கோள்கள்

பகுப்பு:108 திவ்ய தேசங்கள்
பகுப்பு:ஆலப்புழை மாவட்டத்திலுள்ள விஷ்ணு கோயில்கள்
திருவல்லவாழ் ஸ்ரீவல்லப கோயில்

**திருவல்லவாழ்** என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடல் பெற்ற இத்தலம் கேரள மாநிலம் பத்தனம்திட்டா மாவட்டத்தில் அமைந்துள்ளது. இது திருவல்லா, ஸ்ரீவல்லப ஷேத்ரம் எனவும் அழைக்கப்படுகின்றது.  கருடபுராணம், மத்ஸ்யபுராணம் போன்றவற்றில் இத்தலத்தைப் பற்றிய குறிப்புகள் காணப்படுகின்றன. இறைவர் கிழக்கு நோக்கி நின்ற கோலத்தில் திருவாழ்மார்பன், ஸ்ரீவல்லபன், கோலப்பிரான் என அழைக்கப்படுகிறார். இறைவி செல்வத் திருக்கொழுந்துநாச்சியார், வாத்சல்ய தேவி என அழைக்கப்படுகிறார். இத்தல தீர்த்தம் கண்டகர்ண தீர்த்தம், பம்பை தீர்த்தம் ஆகியனவாகும். இதன் விமானம் சதுரங்க கோல விமானம் எனும் அமைப்பைச் சேர்ந்தது.

## மேற்கோள்கள்

பகுப்பு:108 திவ்ய தேசங்கள்
பகுப்பு:கேரள இந்துக் கோயில்கள்
பகுப்பு:பத்தனம்திட்டா மாவட்டத்திலுள்ள இந்துக் கோயில்கள்
அரதைப்பெரும்பாழி

**திரு அரதைப் பெரும்பாழி** அல்லது **அரித்துவார மங்கலம்** என்பது இந்தியாவின் தஞ்சாவூர் மாவட்டத்தில் காணப்படும் கோயில்களில் ஒன்றாகும். இது ஒரு சிவன் கோயிலாகும். இக்கோயிலின் இறைவன் பாதாளேசுவரர் ஆவார். இக்கோயிலின் இறைவி அலங்கார நாயகி ஆவார். 

## அமைவிடம்
கும்பகோணம்-அம்மாபேட்டை சாலை வழியில் உள்ள திரு அவளிவநல்லூர் என்ற மற்றொரு பாடல் பெற்ற சிவத்தலத்தில் இருந்து கிழக்கே 2 கி.மீ. தொலைவில் இத்தலம் இருக்கிறது. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
கைலாச வாகனம்

**கைலாச வாகனம்** அல்லது **கையிலாச வாகனம்** என்பது திருவிழாக்களின் பொழுது உற்சவ சிவபெருமான் சோமாஸ்கந்த மூர்த்தம் அல்லது உமாமகேஸ்வரர் கோலங்களில் எழுந்தருளும் வாகனங்களில் ஒன்றாகும். இந்த வாகனம் **இராவண வாகனம்** என்றும் அழைக்கப்பெறுகிறது.

## வகைகள்

இந்த வாகனத்தில் அதிகாரபீட ராவண வாகனம், கைலாசபீட ராவண வாகனம் என்ற இருவகை காணப்படுகிறது.

பத்து தலைகளுடனும், இருபது கைகளுடனும் சிவ பக்தனான இராவணன் வீணையை மீட்டியபடி இருப்பதாக வடிவமைக்கப்பெறும் வாகனம் அதிகார பீட இராவண வாகனமென்றும், இராவணன் கயிலையை சுமந்து இருப்பது போல வடிவமைக்கப்படும் வாகனம் கைலாசபீட ராவண வாகனம் என்றும் அழைக்கப்பெறுகின்றன.

[thumb|கைலாசபீட ராவண வாகனம் [திருப்பராய்த்துறை பராய்த்துறைநாதர் கோயில்|பராய்துறைநாதர் கோயில்]]

## புராண நிகழ்வு

செருக்கோடு கயிலையைத் தூக்கி, அதன்கீழ் நசுங்குண்ட இராவணன், அதிலிருந்து மீள்வதற்காக சிவ தாண்டவ தோத்திரம் பாடி, சிவபெருமானை குளிர்வித்ததாகச் சொல்லப்படுகின்றது. அதனை கேட்டு மகிழ்ந்த சிவபெருமான் சந்திரகாசம் எனும் வாளை இராவணனுக்கு வழங்கினார்.

இந்த நிகழ்வை திருநாவுக்கரசர் தமது திருக்கயிலாயம் பதிகத்தில்.. 
:கனகமா வயிர முந்து மாமணிக் கயிலை கண்டும்
:உனகனா யரக்க னோடி யெடுத்தலு முமையா ளஞ்ச
:அனகனாய் நின்ற வீச னூன்றலு மலறி வீழ்ந்தான்
:மனகனா யூன்றி னானேன் மறித்துநோக் கில்லை யன்றே'' என பாடியுள்ளார்.

## தத்துவம்
இராவணன்- ஆணவமலம் நிறைந்த உயிர்; கயிலாய மலை பிரபஞ்சம்.
இராவணன் தன் ஆணவத்தால் கயிலை மலையைத் தூக்குவதென்பது- ஆணவம் பிரபஞ்சத்தை அறிந்து இன்புற முயல்வதைக் குறிப்பதாக உள்ளது.
சிவபெருமான் தன் கால் கட்டைவிரலால் மலையை அழுத்தியபோது, ஆணவம் அழிந்த இராவணன் சாமகானம் பாடி இறைவன் அருளைப் பெற்றான்.

## கோயில்களில் உலா நாட்கள்
* திருவண்ணாமலை உண்ணாமுலை அம்மன் உடனுறை அண்ணாமலையார் சிவாலயத்தில் தீபத்திருவிழாவின் ஒன்பதாம் நாள் இரவு சோமாசுகந்தர் அதிகாரபீட இராவண வாகனத்தில் உலா வருகிறார்
* மதுரை மீனாட்சி சுந்தரேசுவரர் கோயிலில் தை மாதத்  தெப்பத்திருவிழாவின் மூன்றாம் நாள் கைலாய வாகனத்தில் மீனாட்சி, சுந்தரேசுவர் உலா வருகின்றனர்.
* ஸ்ரீசைலம் பிரம்பராம்பாள் உடனுறை மல்லிகார்ஜுனஸ்வாமி கோயிலில் நவராத்திரிப் பெருவிழாவின் மூன்றாம் நாளில் பிரம்பராம்பாள், மல்லிகார்ஜுனஸ்வாமி இராவண வாகனத்தில் உலா வருகின்றனர்.
* திருப்பெருந்துறை (எ) ஆவுடையார்கோவிலில்  யோகாம்பாள் உடனுறை ஆத்மநாத சுவாமி சிவாலயத்தில் மார்கழித் திருவாதிரை உற்சவ நான்காம் திருநாளில் மாணிக்கவாசகப் பெருமான் சிவபெருமான் அலங்காரத்தில் வெள்ளிக் கயிலாய வாகனத்தில் திருவீதியுலா வருகிறார்.
*கன்னியாகுமாரி(சுசீந்திரம்)மார்கழி மாதம் நடக்கும் 7ம் நாள் திருவிழா அன்று சிவபெருமான் வெள்ளிக் கயிலாய வாகனத்தில் திருவீதியுலா வருகிறார்.

## இவற்றையும் காண்க

* கண்ட பேரண்ட பட்சி வாகனம்
* தாரகாசுர வாகனம்
* அதிகார நந்தி வாகனம்
* புருசா மிருக வாகனம்

## மேற்கோள்கள்

பகுப்பு:சிவ வாகனங்கள்
பகுப்பு:இந்து சமய கோயில் வாகனங்கள்
ஆறன்முளா பார்த்தசாரதி கோயில்

**ஆறன்முளா பார்த்தசாரதி கோயில்**, **திருவாறன்விளை** அல்லது **ஆறன்முளா** (ஆரன்முளா) என்பது 108 வைணவத் திருத்தலங்களில் ஒன்றாகும்.  நம்மாழ்வாரால் பாடல் பெற்ற இத்தலம் கேரள மாநிலம் பத்தனம்திட்டா மாவட்டத்தில் அமைந்துள்ளது.

## தல வரலாறு
அர்ஜுனன் ஆறு மூங்கில் துண்டுகளாலான மிதவையில் இறைவன் சிலையைக் கொண்டு வந்ததினால் இத்தலம் திருவாறன்விளை (ஆறு மூங்கில் துண்டுகள்) என்று அழைக்கப்படுகிறது. பிரம்மன், வாமன அவதாரத்தில் பெருமாளை தரிசிக்க வேண்டுமென இத்தலத்தில் தவமிருந்து அது போன்றே எம்பெருமான் காட்சி கொடுத்தார் என ஒரு வரலாறும் உண்டு. பாண்டவர்கள் கேரள தேசத்தில் மறைந்து வாழும்போது மகாபாரத யுத்தத்தில் நிராயுத பாணியான கர்ணனைக் கொன்றதால் ஏற்பட்ட பாவத்தைப் போக்க அர்ஜுனனால் இத்தலம் புதுப்பிக்கப்பட்டது. 

## இறைவன், இறைவி
இத்தலத்தின் இறைவன் கிழக்கு நோக்கி நின்ற திருக்கோலத்தில் திருக்குறளப்பன் என்ற பெயருடன் விளங்குகிறார். இறைவியின் பெயர் பத்தமாஸனித்தாயார் என்பதாகும். இத்தலத்தின் தீர்த்தம் வேதவியாச தீர்த்தம், பம்பா தீர்த்தம் ஆகியன. விமானம் வாமன விமானம் என்ற வகையைச் சேர்ந்தது

## சிறப்புகள்
இங்கு உள்ள வன்னி மரத்திலிருந்து உதிரும் வன்னி மரக்காய்களை இத்தலத்தின் கொடிக்கம்பத்தின் முன்பு குவித்து வைத்து விற்கிறார்கள். இவைகள் அர்ஜு னன் ஆயுதங்களை மறைத்து வைத்த வன்னி மரத்திலிருந்து வந்ததால் குழந்தைகள் நோய்வாய்ப்பட்ட காலத்தில் இந்த வன்னிமரத்துக் காய்களை தலையைச் சுற்றி எறிந்தால் அர்ஜுனன் அம்பினால் எதிரிகளின் அம்பு சிதைவது போல், நோய் சிதையும் என்பது இங்குள்ள மக்களின் நம்பிக்கை. குருவாயூரில் துலாபாரம் கொடுத்தல் போல் இங்கும் துலாபாரம் கொடுக்கும் முறை நடைமுறை உள்ளது. இங்கு துலாபாரமாக வன்னிமரத்துக் காய்களை கொடுப்பது பழக்கமாக உள்ளது. கேரளாவின் புகழ்பெற்ற பம்பா என்றழைக்கப்படும் பம்பை நதி இத்தலத்தின் வடக்கு வாசலைத் தொட்டுக்கொண்டுதான் செல்கிறது. இந்த தலத்தில்தான் ஸ்ரீசபரிமலை ஐயப்ப சுவாமியின் அணிகலன்கள் பத்திரமாக வைக்கப்பட்டு மகர ஜோதியின் போது ஊர்வலமாக சபரிமலைக்கு பக்தர்கள் புடைசூழ மேளதாளத்துடன் எடுத்துச் செல்லப்படுகிறது. நம்மாழ்வாரால் மட்டும் 11 பாசுரங்களால் இத்தலம் பாடல் பெற்றுள்ளது.

## மேற்கோள்கள்

பகுப்பு:108 திவ்ய தேசங்கள்
பகுப்பு:பத்தனம்திட்டா மாவட்டத்திலுள்ள கிருஷ்ணர் கோயில்கள்
ஆனந்த தாண்டவம்

**ஆனந்த தாண்டவம்** என்பது சிவபெருமான் ஆடும் தாண்டவங்களில் ஒன்றாகவும். ஐம்பெரும் தாண்டவம், சப்த தாண்டவம், நவ தாண்டவம் மற்றும் பன்னிரு தாண்டவம் என்ற தாண்டவகைகளுள் முதன்மையானதாக இத்தாண்டவம் போற்றப்படுகிறது. இத்தாண்டவத்தினை காலை தொடங்கும் அதிகாலப் பொழுதினைக் குறிக்கும் அல்லியம் என்றும் குறிப்பிடப்படுகிறது. 

## சொல்லிலக்கணம்
அல் என்றால் இருள் என்று பொருளாகும். இருள் விலகும் நேரத்தினை அல்லியம் என்று கூறுகின்றனர். 

## தாண்டவக் காரணம்
சிவபெருமானின் ஆனந்த தாண்டவத்தினைக் காண சிதம்பரம் தலத்தில் பதஞ்சலி முனிவரும், வியாக்ரபாதரும் தவமிருந்தனர். அவர்களின் தவத்தில் மகிழ்ந்த சிவபெருமான் ஆனந்த தாண்டவம் ஆட இசைந்தார். புலித்தோல் உடுத்தி, உடுக்கை, அனல், மான், மழு, நாகாபரணம் அணிந்து, வலக்கையால் டமருகத்தை அடித்தும், இடக்கையில் அக்னி ஏந்தியும், ஒருகையால் அபயம் அளித்தும், மறுகையால் பாதத்தைக் காட்டியும் நடனமாடினார். 

## நடராஜர்
படைத்தல், காத்தல், அழித்தல், மறைத்தல், அருளல் என்ற ஐந்தொழில்களை இயற்றும் தாண்டவமாகவும், பிரபஞ்ச இயக்க நடனமாகவும் போற்றப்படுகிறது. இந்நடனத்தினை சிதம்பரத்தில் சிவபெருமான் ஆடினார். ஆனந்த தாண்டவம் ஆடும் சிவபெருமானின் கோலம் நடராஜர் என்று அறியப்பெறுகிறது.

## காண்க
* சப்த சிவதாண்டவங்கள்

## ஆதாரம்


## வெளி இணைப்புகள்

பகுப்பு:பஞ்ச தாண்டவங்கள்
பகுப்பு:சப்த தாண்டவங்கள்
பகுப்பு:நவ தாண்டவங்கள்
பகுப்பு:பன்னிரு தாண்டவங்கள்
பகுப்பு:அட்ட சிவதாண்டவங்கள்
திருவித்துவக்கோடு

**திருவித்துவக்கோடு** (*Thirumittakode Anchumoorthi Temple*) என்பது 108 வைணவத் திருத்தலங்களில் ஒன்றாகும். குலசேகராழ்வாரால் பாடல் பெற்ற இத்தலம் கேரளாவில் பாலக்காடு மாவட்டத்தில் உள்ள பட்டாம்பி என்னும் நகருக்கு அருகில் அமைந்துள்ளது. 'திருமிற்றக்கோடு', 'திருவீக்கோடு', 'ஐந்து மூர்த்தி திருக்கோவில்' என்றும் இதனை வழங்குவர்.

## தலவரலாறு
இந்துத் தொன்மங்களின்படி  துவாபர யுகத்தில் பஞ்ச பாண்டவர்கள் வனவாச காலத்தில் தென்னிந்தியாவில் பயணம் செய்கையில் இங்குள்ள நீளா நதிக்கரையோரம்  ஒரு அழகான இடத்தைக் கண்டனர். அங்கு நிலவிய தெய்வீகம் கலந்த அமைதியைக் கண்டதும் சில காலம் அங்கேயே தங்கி இருக்க எண்ணினர். நாள்வழிபாட்டிற்காக சிலைகளையும், ஆலயத்தையும் நிர்மானித்தனர். முதலில் அர்ஜுனன் மஹாவிஷ்ணுவின் சிலையையும் அதற்கு வடக்கே தருமர் ஒரு சிலையையும் தென்புறத்தில் பீமன் ஒரு சிலையையும் அதற்கு பின்புறம் (தென்புறத்திலே) நகுலனும் சகாதேவனும் ஒரு சிலையையும் நிர்மானித்தனர். அவர்களது வெகு காலத்திற்குப் பின்னால் பாண்டியமன்னன் ஒருவனால் மிகப்பெரிய சுற்றுமதில் கட்டப்பட்டது.

நெடுங்காலம் 4 மூர்த்திகளால் ஆனதாகவே இக்கோவில் இருந்தது. சுமார் 2000 (1800) ஆண்டுகட்கு முன்பு தென்னாட்டைச் சேர்ந்த
முனிவர் ஒருவர் காசிக்குச் சென்றிருந்தார். அங்கேயே வெகு காலம் தங்கி வாழ்ந்திருந்தார். அவரது அன்னையார் மரணத் தறுவாயில் இருப்பதாக செய்தி வந்ததையடுத்து அவர் திரும்பிவரும்போது அவரது பக்தி ஈடுபாட்டினால் காசி விசுவநாதரும் அம்முனிவரது குடையில் மறைந்து வந்ததாக கூறுவர். வரும் வழியில் இந்தச் சன்னதிக்கு வந்த முனிவர் நீளா நதியில் நீராடச் செல்லும்போது நான்கு மூர்த்திகட்கு முன்புறம் இருந்த ஒரு பலி பீடத்தில் தமது குடையை வைத்துவிட்டுச் சென்றார். திரும்பி வந்து பார்த்தபோது அந்தப் பலி பீடம் நான்காக வெடித்து அவ்வெடிப்பிலிருந்து சுயம்புவாக சிவலிங்கம் ஒன்றும் தோன்றியிருந்ததாம். குடையும் மறைந்துவிட்டது. இவ்விதம் இது ஐந்து மூர்த்தி தலமாயிற்று.  தற்போது இந்த சிவலிங்கத்தைச் சுற்றிலும் தனியே ஒரு கோவில் கட்டப்பட்டுவிட்டது.

## இறைவன், இறைவி
இத்தலத்தின் இறைவன் தெற்கு நோக்கி நின்ற திருக்கோலத்தில் காட்சியளிக்கிறார். உய்யவந்த பெருமாள், அபயப்ரதன் என அழைக்கபடுகிறார். இறைவியின் பெயர்  வித்துவக்கோட்டு வல்லி, பதமாசனி நாச்சியார். என்பதாகும். இத்தலத்தீர்த்தம் சக்ர தீர்த்தம். விமானம் தத்வ காஞ்சன விமானம் என்ற அமைப்பினைச் சேர்ந்தது.

## சிறப்புகள்
கேரள நாட்டு ஆழ்வாரான குலசேகராழ்வாரால் மட்டும் 10 பாக்களில் பாடல் பெற்றது.	திருமாலுக்கும் சிவனுக்கும் இங்கு ஒரே இடத்தில் சன்னதியிருப்பது சிறப்பானதாகும் திருமாலும் சிவனும் இணைந்திருக்கும் கோவில்கள் குறிப்பாக 108 வைணவத் திருத்தலங்களில்10க்கு மேற்பட்ட தலங்கள் உள்ளன. பாண்டவர்களின் வருகைக்கு முன்பே இத்தலம் இருந்ததென்பது ஆய்வாளர்களின் முடிவாகும்.

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:108 திவ்ய தேசங்கள்
பகுப்பு:பாலக்காடு மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
பிருஷ்டஸ்வஸ்திகம்

**பிருஷ்டஸ்வஸ்திகம் ** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.  பரதநாட்டியத்தில் இடம்பெறுகின்ற நூற்றியெட்டு கரணங்களில் இது பதினாராவது கரணமாகும்.

முன்போலக் கைகளையும் கால்களையும்,ஸ்வஸ்திகமாக அமைத்துத் திருப்பி,முகத்தை மட்டும் சபைக்குக் குறுக்காக வைத்து நிற்பது பிருஷ்டஸ்வஸ்திகமாகும்

## இவற்றையும் காண்க

* நடராசர்
* நடராச தத்துவம்
* சிவதாண்டவங்கள்

* பரதநாட்டியம்
* கரணங்கள்
* பரதமுனிவர்

## ஆதாரங்கள்


## வெளி இணைப்புகள்
* நாட்டியக் கலைவிளக்கம் - யோகி ஸ்ரீ சுத்தானந்த பாரதியார் 
* ஸ்ரீ நடராஜர் தத்துவம் - அம்மன் தரிசனம் 
* பரஞ்சோதி யாத்திரை -  தெய்வமாக் கலை கல்கியின் சிவகாமியின் சபதம்

பகுப்பு:நூற்றியெட்டு சிவதாண்டவங்கள்
திருவேளுக்கை அழகிய சிங்க பெருமாள் கோயில்

**திருவேளுக்கை** - ஆழ்வார்களால் மங்களாசாசனம் செய்யப்பெற்ற (பாடப்பட்ட)  108 வைணவத் திருத்தலங்களில் ஒன்றாகும். பேயாழ்வாரால் பாடல் பெற்ற இத்தலம் தமிழகத்தில் காஞ்சிபுரத்தில் திருத்தண்கா விளக்கொளி பெருமாள் கோவிலுக்குத் தெற்கில் அட்டபுயக்கரம் கோவிலுக்கு  அரை கிலோமீட்டர் தொலைவில் உள்ளது.

## பெயர்க்காரணம்
வேள் என்ற சொல்லுக்கு ஆசை என்று பொருள். திருமாலின் அவதாரங்களில் ஓருவரான நரசிம்மர் இவ்விடத்தில் ஆசையுடன் இருக்க எண்ணியதால் வேளிருக்கை என்றாகி காலப் போக்கில் வேளுக்கை ஆகிவிட்டது. காமாட்சிகா நரசிம்ம சன்னதி என்றும் இதற்கொரு பெயருண்டு.

## தல வரலாறு
திருமால் நரசிம்ம அவதாரம் எடுத்தபோது அஸ்திசைலம் என்னும் குகையிலிருந்து புறப்பட்டு இரண்யனது மாளிகையின் தூணிலிருந்து
வெளிப்பட்டபோது வேறொரு நரசிம்ம வடிவங்கொண்டு தம்மைத் தாக்க வந்த அசுரர்களை விரட்டிக் கொண்டே செல்ல இவ்விடத்திற்கு வந்த சேர்ந்தார். இதனால் பயந்த அசுரக் கூட்டங்கள் கண்காணா இடத்திற்கு ஓடி ஒளிந்து கொண்டதால், இனி அசுரர்கள் வந்தாலும் அவர்களை எதிர்ப்பதற்கு இவ்விடமே பொருத்தமானது என்றெண்ணி, இவ்விடத்தின் எழிலில் பற்றுக் கொண்டு இங்கேயே இருக்க ஆசைப்பட்டார். இவ்விடத்திலேயே யோக நரசிம்மராகி அமர்ந்து விட்டார்.புராண வரலாற்றின்படி பிருகு மஹரிசிக்கு கனக விமானத்தின் கீழ் கிழக்கு நோக்கி நின்ற திருக்கோலத்தில் காட்சி கொடுத்ததாக நம்பிக்கை. தற்போது நரசிம்மனாக யோக முத்திரையுடன் மேற்கு நோக்கி அமர்ந்த திருக்கோலத்தில் காட்சி தருகிறார்.

## இறைவன், இறைவி
இத்தலத்தில் இறைவன் யோக முத்திரையுடன் மேற்கு நோக்கி அமர்ந்த திருக்கோலத்தில் அழகிய சிங்கர், நரசிம்மர், ஆள் அரி, முகுந்த நாயகன் என்னும் பெயர்கள் கொண்டு விளங்குகிறார். இறைவி வேளுக்கை வல்லி, அம்ருத வல்லி, தனிக் கோவில் நாச்சியார் என்ற பெயர்கொண்டு விளங்குகிறார். இத்தலத் தீர்த்தம் கனக சரஸ், ஹேம சரஸ் ஆகியன. விமானம் கனக விமானம் எனும் அமைப்பைச் சார்ந்தது.

## சிறப்புகள்
பேயாழ்வார் 3 பாசுரங்களிலும் திருமங்கையாழ்வாரும் இத்தலத்தைப் பாடியுள்ளனர்.

## மேற்கோள்கள்

## வெளியிணைப்புகள்
* About Tiruvelukkai 
* Azhagiyasingar Perumal

பகுப்பு:108 திவ்ய தேசங்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
முகிலறை

**முகிலறை** (*Wilson cloud chamber*) என்பது மின்னூட்டமுடைய துகள்களில் நீராவி எளிதில் படிகிறது எனும் உண்மையை அடிப்படையாகக் கொண்டு செயல்படும் கருவி. அயனியாக்கும் கதிர்கள் தான் செல்லும் பாதையிலுள்ள வளியினை அயனியாக்கும் பண்புடையன. கதிர்களின் பாதையைக் காணவும் படம் எடுக்கவும் இக்கருவி பயன்படுகிறது. அயனிகளைத் தனியாகக் காண முடியாது, எனினும் நீர் திவலையின் அடுக்கு ஒரு கோடு போல், அயனியின் பாதையைக் காட்டும். மீ தெவிட்டிய ஆவியில் இது நிகழும்.

சார்ல்ஸ் தாம்சன் ரீசு வில்சன் என்னும் இசுக்கொட்லாந்தைச் சேர்ந்த இயற்பியலாளர் இதனை முதன் முதலில் வடிவமைத்ததால் இது **வில்சன் முகிலறை** எனப்படுகிறது. இக்கண்டுபிடிப்புக்காக வில்சனுக்கு 1927 ஆம் ஆண்டிற்கான இயற்பியலுக்கான நோபல் பரிசு கிடைத்தது.

1920கள் முதல் 1950கள் வரை குமிழறைகள் கண்டுபிடிக்கப்படும் வரை துகள் இயற்பியலில் முகிலறைகள் பெரிதும் பயன்படுத்தப்பட்டு வந்தன. குறிப்பாக, 1932 இல் பொசித்திரன், 1936 இல் மியூயான், 1947 இல் கேயான் போன்றவை முகிலறைகளைப் பயன்படுத்தியே கண்டுபிடிக்கப்பட்டன.

## இவற்றையும் பார்க்க
* குமிழறை
* மின்பொறிக் கலம் (spark chamber)

## மேற்கோள்கள்
*

## வெளி இணைப்புகள்

*Video demonstration of a cloud chamber , Peter Wothers, Royal Institution, December 2012
*http://www.phywe.com/461/pid/3051/Grossraum-Diffusions-Nebelkammer-80*80-cm,-PJ-80,-230-V-.htm 
*How to Build a Cloud Chamber
*Diffusion cloud chamber instructions 
*Wilson's Original Apparatus
*Richard A. Muller demonstrates a cloud chamber in lecture (26 minutes into film)
*Radiation tracks in Cloud Chambers

பகுப்பு:கதிரியக்கம்
திருத்தண்கா

**திருத்தண்கா விளக்கொளி பெருமாள் கோயில்** அல்லது **தூப்புல்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் காஞ்சிபுரத்தில் அட்டபுயக்கரம் கோவிலிலிருந்து மேற்கில் சுமார் அரை மைல் தொலைவில் உள்ளது. ஆச்சாரியர் "வேதாந்த தேசிகன்" அவதாரம் செய்த திருத்தலம்.

## பெயர்க்காரணம்
தண் என்றால் குளிர்ச்சி. கா என்றால் சோலை. குளிர்ச்சி பொருந்திய சோலையைத் தெரிவு செய்து பிரம்மன் வேள்விச்சாலை அமைத்த இடமாதலால் திருத்தண்கா என்றாயிற்று. 

## தல வரலாறு
இத்தலத்தைப் பற்றி பிரம்மாண்ட புராணத்தில் விரித்துரைக்கப்பட்டுள்ளது. ஒரு சமயம் பிரம்மன் செய்யும் யாகத்தை நிலைநிறுத்த திருமால் உதவி புரிந்தபோது யாகத்தைத் தடுக்க எண்ணிய கலைமகள் பிரம்மனின் யாகத்தை தொடரவிடாமல் அதனைத் தகர்க்க எத்தனையோ முயற்சிகள் செய்தும், அத்தனையும் பயனின்றிப் போகவே இனிமேல் என்ன செய்யலாம் என்று தீவிரமாகச் சிந்தித்து இந்த உலகத்தையே இருட்டில் மூழ்கடிக்க எண்ணினாள். உடனே சூரிய, சந்திரர்களின் ஒளியை இழக்கச் செய்து பூவுலகை இருளில் ஆழ்த்தினாள். திடீர் இருட்டிற்கான காரணத்தை தமது ஞானத்தால் உணர்ந்த பிரம்மன், உதவி வேண்டி மகாவிஷ்ணுவைத் துதித்தார். உடனே மஹாவிஷ்ணு (அன்றையதினமான சித்திரை மாதம் சுவாதி நட்சத்திரத்தன்று) ஜோதி மயமாய்த் தோன்றி பிரம்மனின் யாகத்தை
தொடர்வதற்கு ஒளி கொடுத்து சூரிய சந்திரர்களின் ஒளியை மறைத்த தடையை நீக்கி உலகத்தை மீண்டும் வெளிச்சமாக்கினார். தன் சக்தி
முழுவதையும் பிரயோகித்து அக்கினி வடிவில் மாய நலன் என்ற ஒரு கொடிய அரக்கனைப் படைத்தாள் சரஸ்வதி. அக்கினி வடிவில் யாகத்தை அழிக்க வந்த அசுரனை  பெருமாள் தனது கையில் தீபம் போல் ஏந்தி யாகசாலைக்கு மேலும் வெளிச்சம் நல்கினார். இவ்வாறு அக்கினியைக் கையில் தீபம் போல் ஏந்தி நின்றதால் விளக்கொளிப் பெருமாள் (தீபப்பிரகாசர்) என அழைக்கப்படுகிறார்.

## இறைவன், இறைவி
இத்தலத்தின் இறைவன் மேற்கு நோக்கி நின்ற திருக்கோலத்தில் தீபப்பிரகாசர், விளக்கொளிப் பெருமாள், திவ்யப் பிரகாசர், என்னும்
பெயர்களைக் கொண்டு விளங்குகிறார். இறைவி பெயர் மரகதவல்லி. இத்தலத் தீர்த்தம் சரஸ்வதி தீர்த்தம். விமானம் ஸ்ரீகர விமானம் எனும் அமைப்பைச் சேர்ந்தது. மேலும் இலக்குமி,  ஆண்டாள், வேதாந்த தேசிகர் மற்றும் ஆழ்வார் சிலைகளும் இங்கு நிர்மாணிக்கப்பட்டுள்ளன. ஹயக்கிரீவருக்கு தனிக் கோயில் உண்டு.

## மங்களாசாசனம்
திருமங்கையாழ்வாரால் மட்டும் 2 பாக்களால் பாடல்பெற்ற தலமாகும்:
முளைக்கதிரைக் குறுங்குடியுள் முகிலை மூவா
  மூவுலகும் கடந்தப்பால் முதலாய் நின்ற
அளப்பரிய ஆரமுதை அரங்கம் மேய
  அந்தணனை அந்தணர்தம் சிந்தையானை
**விளக்கொளியை மரகதத்தைத் திருத்தண்காவில்**
  வெஃகாவில் திருமாலைப் பாடக் கேட்டு
வளர்த்தனால் பயன்பெற்றேன் வருக என்று
  மடக்கிளியைக் கைகூப்பி வணங்கினாளே!
                - திருநெடுந்தாண்டகம் 14 


## படக்காட்சியகம்

Image:Thiruthanka.jpg|கோயில் நுழைவாயில்
Image:Thiruthanka - deskiar.jpg|கோயிலின் ஒரு பகுதி


## மேற்கோள்கள்

## வெளியிணைப்புகள்

* About Thiruttanka
* About Tooppul Temple
* DivyaDesam 

பகுப்பு:108 திவ்ய தேசங்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
லிடியா டேவிசு

**லிடியா டேவிஸ்** (*Lydia Davis*,பிறப்பு: 1947) தமது சிறு கதைகளின் மூலமாக புகழ்பெற்றிருக்கும் தற்கால அமெரிக்க எழுத்தாளர். டேவிஸ் சிறுகதைகளைத் தவிர புதினங்கள், கட்டுரைகள் மற்றும் பிரெஞ்சிலிருந்தும் பிற மொழிகளிலிருந்தும் மொழிமாற்றப் பட்ட நூல்கள் ஆகியவற்றையும் வெளியிட்டுள்ளார். பிரௌஸ்ட்டின் *இன் சர்ச் ஆஃப் லாஸ்ட் டைம்* மற்றும் பிளாபெர்ட்டின் *மேதம் போவரி* போன்ற பிரெஞ்சு இலக்கியக் காவியங்களுக்கு புதிய மொழிபெயர்ப்பும் ஆக்கியுள்ளார்.

மே 22, 2013 அன்று லிடியா டேவிசுக்கு 2013ஆம் ஆண்டின் மான் புக்கர் பன்னாட்டுப் பரிசு அறிவிக்கப்பட்டுள்ளது. 
## மேற்சான்றுகள்

பகுப்பு:அமெரிக்க எழுத்தாளர்கள்
பகுப்பு:பெண் எழுத்தாளர்கள்
பகுப்பு:1947 பிறப்புகள்
பகுப்பு:வாழும் மக்கள்
பகுப்பு:பன்னாட்டு புக்கர் பரிசு பெற்றவர்கள்
இசுடோக் சமன்பாடு

**இசுடோக் சமன்பாடு** (*Stokes' equation*) உருண்டையான ஒரு பொருள் ஒரு பாய்மத்தினூடே விழும் போது சுழி இயக்கம் இல்லாத நிலையில், அப்பொருளின் இயக்கத்திற்கு இருக்கும் தடையைக் கணிக்கிறது. இத்தடை இழுவை விசை அல்லது தடை விசை என அறியப்படுகிறது.

சமன்பாடு:
:F = 6 \pi\,\mu\,R\,v\,

இங்கு
:::η என்பது பாகுநிலைக் குணகம்,
:::R என்பது உருண்டையின் ஆரம்
:::V என்பது முடிவான சீரான திசைவேகம்,
:::F என்பது இயக்கத்திற்கு அமையும் தடையாகும்.

## மேற்கோள்கள்

பகுப்பு:பாய்ம இயக்கவியல்
கருவாலி மரம்

**கருவாலி மரம்** () (*Oak*) என்பது குயெர்கஸ் என்ற இனத்தைச் சேர்ந்த குறுமரமாகும்.  இவ்வினத்தில் 600க்கும் மேற்பட்ட வகைகள் உள்ளன. இவை பரவலாக ஆசியா மற்றும் அமெரிக்காவின் வடபகுதியில் காணப்படுகின்றன. இவை இலையுதிர் காடுகளிலும், பசுமைமாறாக் காடுகளிலும் காணப்படுகின்றன.

## மேற்கோள்கள்

பகுப்பு:இருவித்திலைத் தாவரங்கள்
திருக்கள்வனூர் கள்வப்பெருமாள் கோயில்

**திருக்கள்வனூர்** என்பது 108 வைணவத் திருத்தலங்களில் 55 வது திவ்ய தேசம்.  திருமங்கையாழ்வாரால் பாடல் பெற்ற இத்தலம் தமிழகத்தில் காஞ்சிபுரத்தில் காமாட்சியம்மன் கருவறைக்கு முன் ஒரு மூலையில் உள்ளது  சைவக்கோவில்களுக்குள் பாடல்பெற்ற திருமால் கோவில் இருப்பது இக்கோவிலிலும் காஞ்சிபுரத்திலுள்ள ஏகாம்பரேஸ்வரர் கோவிலுக்குள்ளும் மட்டுமே ஆகும். இத்தலத்தில் கிழக்கு நோக்கி நான்கு தோள்களுடன் இறைவன் ஆதிவராகப் பெருமாள், இறைவி அஞ்சிலை வல்லி நாச்சியார் ஆவார். இத்தலத் தீர்த்தம் நித்ய புஷ்கரணி. விமானம்  வாமன விமானம் எனும் அமைப்பினைச் சேர்ந்தது. 108 வைணவத் திருத்தலங்களில் மிகச் சிறிய வடிவிலான இறைவனாக விளங்குவது இங்கு மட்டும்தான். இத்தலம் திருமங்கையாழ்வாரால் மட்டும் பாடல் பெற்றுள்ளது. 	தனியாக கோவில் உற்சவர் போன்றவர்கள் இல்லாததனால் உற்சவங்களும், விழாக்களும் இல்லை. தினசரி பூஜையும் காமாட்சியம்மன் கோவில் அர்ச்சகர்களாலேயே செய்யப்படுகிறது. 

## அரூப லட்சுமி
இத்திருத்தலத்தில் அரூப ரூபத்தில் இருக்கும் ஒரு லட்சுமியை வணங்கினால் அழகின் மீது உள்ள மோகம் குறையும் என்பது நம்பிக்கை.

## மங்களாசாசனம்
திருமங்கையாழ்வாரால் ஒரு பாடலில் மட்டும் பாடல் பெற்றது.


நீரகத்தாய் நெடுவரையினுச்சி மேலாய்
     நிலாத்திங்கள் துண்டத்தாய் நிறைந்த கச்சி
ஊரகத்தாய் ஒண்துரை நீர் வெஃகாவுள்ளாய்
     உள்ளுவா ருள்ளத்தாய் உலகமேத்தும்
காரகத்தாய் கார்வானத்துள்ளாய் **கள்வா**
     காமருபூங் காவிரியின் தென்பால் மன்னு
பேரகத்தாய் பேராதென் நெஞ்சினுள்ளாய்
     பெருமானுன் திருவடியே பேணினேனே
- திருநெடுந்தாண்டகம்


## மேற்கோள்கள்

பகுப்பு:108 திவ்ய தேசங்கள்
திரு நிலாத்திங்கள் துண்டம்

**திரு நிலாத்திங்கள் துண்டம்** என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் தமிழகத்தில் காஞ்சிபுரத்தில் ஏகாம்பரேஸ்வரர் கோவிலுக்குள் உள்ளது சைவக்கோவில்களுக்குள் பாடல்பெற்ற திருமால் கோவில் இருப்பது இக்கோவிலிலும் காஞ்சி காமாட்சி அம்மன் கோவிலிலும் (திருக்கள்வனூர்)ஆகும். இத்தலத்தில் பார்வதியின் வேண்டுகோளின் படி பெருமாள் குளிர்ந்த கிரணங்களை வழங்கிக் கொண்டே இவ்விடத்தில் எழுந்தருளியிருப்பதாக நம்பிக்கையாகும். மேற்கு நோக்கி நின்ற திருக்கோலத்தில் நிலாத்திங்கள் துண்டத்தான். சந்திரசூடப் பெருமாள் எனற பெயர்களால் அழைக்கப்படுகிறார். இறைவிக்கு நேரொருவர் இல்லா வல்லியென்றும், நிலாத்திங்கள் துண்டத்தாயார் என்றும் பெயர். இத்தலத் தீர்த்தம் சந்திர புஷ்கரணி விமானம் புருஷ ஷீக்த விமானம் (ஒரு வகை விமானம்) என்ற வகையைச் சேர்ந்தது. காஞ்சியில் உள்ள ஏகாம்பரேசுவரர் கோவிலுக்குள் அமைந்துள்ள இந்த தலத்தில் சிவன் கோவில் குருக்களே பூஜை செய்து தீர்த்தம் கொடுக்கின்றார். தமிழ்நாட்டிலுள்ள வைணவத் திருத்தலங்களில் சிவனடியார்களால் பூஜை செய்யப்படும் பெருமாள் இவர் ஒருவர் தான்.

## மங்களாசாசனம்
திருமங்கையாழ்வாரால் ஒரு பாடலில் மட்டும் பாடல் பெற்றது.


நீரகத்தாய் நெடுவரையினுச்சி மேலாய்
     **நிலாத்திங்கள் துண்டத்தாய்** நிறைந்த கச்சி
ஊரகத்தாய் ஒண்துரை நீர் வெஃகாவுள்ளாய்
     உள்ளுவா ருள்ளத்தாய் உலகமேத்தும்
காரகத்தாய் கார்வானத்துள்ளாய் கள்வா
     காமருபூங் காவிரியின் தென்பால் மன்னு
பேரகத்தாய் பேராதென் நெஞ்சினுள்ளாய்
     பெருமானுன் திருவடியே பேணினேனே
- திருநெடுந்தாண்டகம்


## மேற்கோள்கள்

பகுப்பு:108 திவ்ய தேசங்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
சினட்ரா (மென்பொருள்)

**சினட்ரா** ஒரு நுன்னிய திறந்த மூல இணைய மென்பொருள் கட்டமைப்பு, ரூபி மொழியில் எழுதப்பட்டுள்ளது. 2007ஆம் அண்டு அறிமுகமானது.

## எடுத்துக்காட்டு

```ruby
#!/usr/bin/env ruby
require 'sinatra'

get '/' do
  redirect to('/hello/World')
end

get '/hello/:name' do
  "Hello #{params[:name]}!"
end
```


## பயனபடுத்தும் நிறுவனங்கள்
* ஆப்பிள்,
* பிபிசி,
* பிரித்தானியப் பேரரசு,
*  லிங்டின்,
* இன்ஞின் யார்ட்,
* இரோகு
* கிட்அப்

## புற இணைய இணைப்புகள்
* http://www.sinatrarb.com/about.html

## மேற்கோள்கள்


பகுப்பு:திறந்த மூல மென்பொருள்
பகுப்பு:மென்பொருள் கட்டமைப்பு
பன்னாட்டு புக்கர் பரிசு

**பன்னாட்டு புக்கர் பரிசு** (*International Booker Prize*), முன்னதாக **மான் புக்கர் பன்னாட்டுப் பரிசு** (*Man Booker International Prize*) என்பது ஐக்கிய இராச்சியத்தில் பன்னாட்டளவில் வழங்கப்படும் இலக்கிய விருதுகளில் ஒன்றாகும். இது 2004 யூன் முதல், மேன் புக்கர் பரிசுடன் சேர்த்து பன்னாட்டுப் பரிசாக அறிமுகம் செய்யப்பட்டது. மேன் குழுமத்தின் நிதியுதவியுடன், 2005 முதல் 2015 வரை, ஆங்கிலத்தில் வெளியிடப்பட்ட அல்லது பொதுவாக ஆங்கில மொழிபெயர்ப்பில் கிடைக்கும் ஒரு படைப்பிற்காக எந்தவொரு தேசிய இனத்தைச் சேர்ந்த எழுத்தாளருக்கும் இரண்டு ஆண்டுகளுக்கு ஒருமுறை இவ்விருது வழங்கப்பட்டது. இது ஒரு நூலாசிரியரின் "தொடர்ச்சியான படைப்பாற்றல், மேம்பாடு மற்றும் உலக அரங்கில் புனைகதைக்கான ஒட்டுமொத்த பங்களிப்பு", அத்துடன் எந்த ஒரு தலைப்பையும் விட எழுத்தாளரின் பணிக்கான அங்கீகாரமாக இருந்தது.

2016 ஆம் ஆண்டு முதல், ஆங்கிலத்தில் மொழிபெயர்க்கப்பட்டு ஐக்கிய இராச்சியம் அல்லது அயர்லாந்தில் வெளியிடப்பட்ட ஒரு புத்தகத்திற்கு ஆண்டுதோறும் இவ்விருது வழங்கப்பட்டு வருகிறது. இப்பரிசினை வென்ற நூலுக்கு £50,000 வழங்கப்படுகிறது. இது எழுத்தாளருக்கும், மொழிபெயர்ப்பாளரிற்கும் இடையே சமமாகப் பகிர்ந்து கொள்ளப்படுகிறது.

சர் மைக்கேல் மோரிட்சு, அவரது மனைவி ஆரியட் எய்மன் ஆகியோரின் "கிரான்க்சுடார்ட்" என்ற தொண்டு நிறுவனம் புக்கர் பரிசுகளுக்கு 2019 சூன் 1 முதல் ஆதரவளித்து வருகிறது. இந்த நாளில் இருந்து இப்பரிசுகள் புக்கர் பரிசு, பன்னாட்டு புக்கர் பரிசு என்று அறியப்படுகிறது. புக்கர் பரிசு அறக்கட்டளைக்கும், பரிசுகளுக்கும் அவர்கள் அளித்த ஆதரவைப் பற்றி, மோரிட்சு பின்வருமாறு கருத்துரைத்தார்: "புத்தகத்தைப் படித்து நேரத்தைச் செலவிடாத ஒரு நாளை நம்மால் யாரும் நினைத்துப் பார்க்க முடியாது. புக்கர் பரிசுகள் என்பது சிறந்த புனைகதையிலிருந்து வரும் நுண்ணறிவு, கண்டுபிடிப்புகள், இன்பங்களைப் பற்றிய செய்திகளைப் பரப்புவதற்கான வழிகள்".

## வரலாறு
### 2016 இற்கு முன்னர்

### 2016 முதல்

## இவற்றையும் பார்க்க
*புனைகதைக்கான புக்கர் பரிசு
*மான் ஆசிய இலக்கியப் பரிசு

## மேற்கோள்கள்

## வெளி இணைப்புகள்

*Official website


பகுப்பு:ஆங்கில மொழி இலக்கிய விருதுகள்
பிலாச்க் (மென்பொருள்)

**பிலாச்க்** (*Flask*) ஒரு நுண்ணிய திறந்த மூல இணைய மென்பொருள் கட்டமைப்பு, பைத்தான் மொழியில் எழுதப்பட்டுள்ளது. பிலாச்க் சின்ட்டாராவின் தாக்கத்திற்குப் பின் உருவாக்கப்பட்டது. பிலாச்க் முதலில் அறிமுகமான போது நல்ல வரவேற்புக் கிடைத்தது.

## வரலாறு
பிலாச்க் ஆர்மின் ரெனேக்கரால் உருவாக்கப்பட்டது. இது ஏப்ரல் முட்டாள் நாள் நகைச்சுவை மூலம் உருவானது..

## அம்சங்கள்
* எளிமை
* வழு நீக்கி (debugger)
* நிரலாக்கம் நிலை சேவை செயலி (development server)
* பாகச் சோதனை(unit testing)
* சிஞ்சா2 டெம்ப்ளேட் (JINJA2)
* பாதுகாப்பான குக்கீகளை (கிளையண்ட் பக்க அமர்வுகள்) ஆதரவு
* 100% WSGI 1.0 இணக்கமான
* யுனிகோடு ஆதரவு
* விரிவான ஆவணங்கள்
* கூகுள் ஏப் இன்ஞின் இணக்கம் (Google App Engine)
* நீட்சிகள் (Flask Extensions)

## எடுத்துக்காட்டு

```python
from flask import Flask
app = Flask(__name__)

@app.route("/")
def hello():
    return "Hello World!"

if __name__ == "__main__":
    app.run()
```


## செயலி
* Disqus

## வெளி இணைப்புகள்
* பிலாச்க் இணையதளம்
* பிலாச்க் ஆவணங்கள்
* 
* பைதான் தொகுப்பு அட்டவணை

## மேற்கோள்கள்

பகுப்பு:திறந்த மூல மென்பொருள்
பகுப்பு:மென்பொருள் கட்டமைப்பு
தருக்க நூல்கள்

**தருக்க நூல்கள்** சமயக் கருத்துகளை உயர்ந்தது தாழ்ந்தது எனக் காட்டி வாதிடும் நூல்கள். திருஞான சம்பந்தர் சமணரை வென்றார். அப்பர் சமணராக இருந்து சைவராக மாறினார். இவர்களுக்குப் பின்னர் சமணமும் பௌத்தமும் ஒடுங்கிக் கிடந்தன. அக்காலத்தில் அவர்கள் பல தருக்க நூல்களைச் செய்தனர்.

சிலப்பதிகாரம் சமண நூல். அதனோடு இணைந்துள்ள மணிமேகலை பௌத்த நூல். சிலப்பதிகாரம் முருகனையும் , திருமாலையும் , கொற்றவையையும் , கடல்-தெய்வத்தையும்  போற்றிப் பாடுகிறது. மணிமேகலை அக்காலத்தில் நிலவிவந்த ஆறு சமவாதிகளின் கருத்துக்களோடு மோதிப் பௌத்தத்தை உயர்த்திக் கூறுகிறது. இவை கி. பி. 3 ஆம் நூற்றாண்டு நிலைமை. 7 ஆம் நூற்றாண்டில் தேவாரம், திவ்வியப் பிரபந்தம் முதலான நூல்கள் தோன்றிச் சைவத்தையும் வைணவத்தையும் தலைநிமிரச் செய்தன. இவற்றிற்குப் பின்னர், இந்தப் பின்னணியில் 8 முதல் 10 ஆம் நூற்றாண்டு வரை உள்ள காலத்தில் தோன்றியவையே சமண, பௌத்த தருக்க நூல்கள்.

குண்டலகேசி ஒரு பௌத்த நூல். இதன் கருத்துகளை மறுத்துச் சமணர் செய்த நூல் நீலகேசி.

*நீலகேசி – நீலநிறத் தலைமுடி
*குண்டலகேசி – சுருட்டை நெளி முடி
*பிங்கலகேசி – பொன்னிறத் தலைமுடி
*அஞ்சனகேசி – மை போன்ற கருநிறத் தலைமுடி
*காலகேசி (காளகேசி) – காளம் என்னும் கருமேகம் போன்ற கூந்தல்
இவை இந்தத் தலைமுடியை உடைய பெண்ணை உணர்த்துகின்றன. யாப்பருங்கல விருத்தி உரையில் இந்த நூல்கள் கூறப்பட்டுள்ளன.

மேலும், வக்கினக் கிராந்தம் வக்காணித்தல் என்பது வாதம் செய்தல். இந்த நூல் வக்காணிக் கிரந்தம் என்னும் நூலாக இருக்கலாம். தத்துவ தரிசனம் என்னும் நூல்களும் யாப்பருங்கல விருத்தி உரையில் கூறப்பட்டுள்ளன.  
## அடிக்குறிப்பு

பகுப்பு:10 ஆம் நூற்றாண்டுத் தமிழ் நூல்கள்
பகுப்பு:மெய்யியல் தமிழ் நூல்கள்
பகுப்பு:தமிழ் நூற்பட்டியல்கள்
தனியன் வியாக்கியானம்

நாலாயிர திவ்வியப் பிரபந்தம் நூலில் தொகுக்கப்பட்டுள்ள பிரபந்தங்கள்  24. இவை ஒவ்வொன்றுக்கும் தனித்தனித் தனியன் பாடல்கள் உள்ளன. இவை அப் பிரபந்தங்களுக்குச் சிறப்புப் பாயிரம் போல அமைந்துள்ளன. வைணவர்கள் இந்த்த் தனியன்களை ஓதிய பின்னரே பாசுரங்களை ஓதுவது வழக்கம். சில பிரபந்தங்களுக்கு வடமொழித் தனியன்களும் உள்ளன. தமிழிலுள்ள தனியன் பாடல்கள் மொத்தம் 34. 

இவற்றுள் இரண்டொரு பாடல்கள் நீங்கலாகச் சம்பிரதாயமாக வழங்கும் ஏனைய பாடல்களுக்குப் பிள்ளை லோகஞ்சீயர் விரிவுரை  எழுதியிருக்கிறார். இவை பெரியவாச்சான் பிள்ளை வியாக்கியானத்தோடு சேர்த்துப் பதிப்பிக்கப்பட்டுள்ளன. மற்றும் பிரபந்தங்களுக்கு முற்சேர்க்கையாகவும் பதிப்பிக்கப்பட்டுள்ளன. தனி நூலாகப் பதிப்பிக்கப்படவில்லை. தனியன் பாடல்களின் பொருள் இவற்றில் விரித்துரைக்கப்பட்டுள்ளன.  
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்